**De-aș avea**

*Pădurariu Cătălin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-aș avea la ceruri ușă

Să-i revăd pe-ai mei, ce-au fost

Căci de dor inima-i pusă

La chinuri cum n-au mai fost.

De-aș avea o casă mare

Să-i primesc pe cei ce n-au...

Ar mai răsări un soare,

Cum și îngerii-mi spuneau.

De-aș avea la ceas de seară

Liniștiri cum n-am avut,

Cum e-n lanul de secară

Cum e noaptea, peste Prut.

De-aș avea tot timpul, care

Trece de parcă n-ar fi,

Ca un vânt pribeag pe mare

M-aș întoarce, l-aș trăi!

De-aș avea aripi să zbor

Ca o pasăre în ceruri...

Ar fi simplu să cobor

Și să urc în alte vremuri.

De-aș avea în mâini puterea

De a scrie ne-ncetat

Ar mai trece, poate, vremea

Omului greu încercat.